**บทความประชาสัมพันธ์ **

**ทำความรู้จักกับบ้านนวัตกรรมป้องกันแผ่นดินไหว**

**นวัตกรรมบ้าน SCG HEIM ปลอดภัย ตอบโจทย์งานก่อสร้าง**

**แข็งแรง ทนทาน ส่งเสริมคุณภาพชีวิตการอยู่อาศัยที่ดี**

"บ้านที่แข็งแรง ทนทาน ปลอดภัย และส่งเสริมคุณภาพชีวิตการอยู่อาศัยที่ดี" คือหัวใจสำคัญที่คนสร้างบ้านในไทยต้องการ โดยเฉพาะหลังเหตุการณ์แผ่นดินไหวครั้งใหญ่ในเมียนมา ที่สร้างความเสียหายให้อาคารบ้านเรือนในไทยหลายจังหวัด นอกจากภัยแผ่นดินไหวแล้ว วิกฤตหรือปัญหาเดิม ๆ ทั้งเสียงรบกวน ความร้อน หรือฝุ่น PM 2.5 ก็ยังก่อกวนการใช้ชีวิตของคนไทยไม่จบ

บ้าน SCG HEIM ได้ชื่อว่าเป็นบ้านระดับพรีเมียม ที่มีความโดดเด่นในเรื่องของความแข็งแรงทนทาน สะอาด ปลอดภัย ตอบโจทย์คุณภาพชีวิตที่ดีของผู้อยู่อาศัย แต่หลายคนอาจยังไม่รู้ว่า บ้าน SCG HEIM เป็นบ้านที่สามารถต้านทานแรงสั่นสะเทือนของแผ่นดินไหว หรือต้านทานความเร่งของการสั่นสะเทือนที่ปลอดภัยได้มากกว่า 1,200 แกล (gal)\* จุดนี้ถือเป็นศักยภาพที่ตอบโจทย์ความต้องการของคนไทยหลังประสบภัยแผ่นดินไหวเป็นอย่างยิ่ง

คุณสมบัติที่โดดเด่นของบ้าน SCG HEIM เกิดจากการผสานความร่วมมือระหว่างเอสซีจี และ บริษัท เซกิซุย (Sekisui) ผู้ผลิตและผู้เชี่ยวชาญด้านการสร้างบ้านจากประเทศญี่ปุ่น ที่ดำเนินมาตั้งแต่ปี 2553 เซกิซุย ได้นำความเชี่ยวชาญและนวัตกรรมเทคโนโลยีแบบโมดูลาร์ (Modular) ซึ่งเป็นการสร้างบ้านสำเร็จรูปที่ผลิตโดยหุ่นยนต์ในโรงงาน ทำให้สามารถควบคุมคุณภาพการต่อ-เชื่อม-ประกอบได้ดี และคุมระยะเวลาก่อสร้างได้ตามแผน ด้วยระบบการสร้างบ้านที่สามารถปิดช่องว่างรอยต่อทุกส่วนของบ้าน ทั้งประตู หน้าต่าง และผนังด้วย Seal คุณภาพสูง ก่อนนำมาติดตั้งบนพื้นที่จริงเป็นตัวบ้านที่สมบูรณ์

**++ บ้าน SCG HEIM มีดียังไง**

"ลูกค้าบ้าน HEIM ประมาณ 60 ราย จากปัจจุบันที่มีอยู่กว่า 1,500 หลัง ติดต่อขอให้ทีมเข้าไปตรวจสอบความเสียหายของโครงสร้างบ้าน หลังเหตุแผ่นดินไหวที่ผ่านมา ทีมวิศวกรของ HEIM ได้เข้าไปตรวจสอบและพบว่า ไม่มีบ้านหลังใดได้รับความเสียหายเลย" **นายมาซาโตชิ คิฟูจิ กรรมการผู้จัดการ บริษัท SEKISUI - SCG INDUSTRY จำกัด** กล่าว

กรรมการผู้จัดการ เซกิซุย อธิบายว่า บ้าน SCG HEIM มีจุดเด่นสำคัญ 3 ด้านคือ 1) การผลิตบ้านในโรงงาน ด้วยโครงสร้างที่เรียกว่า Rahmen Structure ซึ่งเป็นโครงสร้างที่มีความแข็งแรง เป็นระบบโครงสร้างที่มาจากประเทศญี่ปุ่น และการที่ผลิตชิ้นส่วนต่างๆ ของบ้านในโรงงาน ข้อดี คือ สามารถควบคุมคุณภาพและระยะเวลาในการก่อสร้างได้อย่างแม่นยำ 2) การผลิตบ้านในโรงงานทำให้สามารถใส่นวัตกรรมต่าง ๆ เพิ่มเสริมคุณภาพของบ้านได้ เช่น ระบบ Air Tightness System รูปแบบเฉพาะของ SCG HEIM ทำให้อากาศภายในบ้านสะอาด ลดฝุ่น PM2.5 และเชื้อโรค ช่วยให้ผู้อยู่อาศัยมีสุขภาพที่ดี พร้อมทั้งการออกแบบและเลือกใช้วัสดุเฉพาะ ช่วยลดเสียงรบกวนจากภายนอกบ้าน อีกทั้งมีการซีล (Seal) ร่องต่าง ๆ เพื่อให้ผู้อยู่อาศัยพักผ่อนอย่างเต็มที่ และยังสามารถเชื่อมกับระบบ Air Factory System ระบบหมุนเวียนอากาศ ทำให้ได้คุณภาพอากาศที่ดีภายในบ้าน แม้ปกติคนไทยจะนิยมเปิดบ้านรับอากาศภายนอกเข้ามาบ้างก็ตาม และ 3) บริการหลังการขาย รับประกัน 20 ปี โดยจะมีทีมผู้เชี่ยวชาญเข้าไปพบและตรวจสอบบ้านต่อเนื่อง ตั้งแต่ปีที่ 1, 2, 3, 4, 5, 10, 15 และ 20

**++ สร้างงานเชื่อมต่อกำลังสูง ลดแรงสั่นสะเทือน**

ส่วนเรื่องของแผ่นดินไหว ในระหว่างการก่อสร้างภายในโรงงาน ส่วนที่สำคัญที่สุดคือจุดเชื่อมต่อต่าง ๆ เพราะหากงานเชื่อมกำลังไม่ได้ ก็จะเกิดการฉีกขาดออก ซึ่ง SCG HEIM ใช้ระบบโมดูลาร์ (Modular) ที่ใช้หุ่นยนต์ทำหน้าที่ต่อเชื่อมและประกอบ รวมทั้งมีการทดสอบคุณภาพการเชื่ือม ตลอดเวลา ทำให้ได้งานที่แข็งแรงทนทานจริงๆ

นายคิฟูจิ ย้ำว่า บ้าน SCG HEIM ต้านทานความเร่งของการสั่นสะเทือนที่ปลอดภัยได้มากกว่า 1,200 แกล โดยหากเปรียบเทียบกับแผ่นดินไหวเมียนมาที่ผ่านมา แรงสั่นสะเทือนที่วัดได้ที่จุดศูนย์กลางแผ่นดินไหวที่มัณฑะเลย์มีขนาด 1,200 แกล ที่เชียงราย 220 แกล และที่กรุงเทพฯ วัดได้ 75 แกล

"บ้าน HEIM 1 ยูนิต ทนต่อแรงสั่นสะเทือนได้ 1,200 แกล ซึ่งเป็นกล่องทรงสี่เหลี่ยมผืนผ้า แต่หากมีโครงสร้างหลายยูนิตมาประกอบกัน จะยิ่งเพิ่มความทนทานต่อแรงสั่นสะเทือนได้มากยิ่งขึ้น” คิฟูจิอธิบาย

การนำเทคโนโลยีและความเชี่ยวชาญจากญี่ปุ่นมาใช้ในประเทศไทย ได้มีการปรับวัสดุ ความสูง ความหนาให้เหมาะสม เช่น เสาเข็มที่ญี่ปุ่นเป็นดินแข็งจะฝังลึกลงไป 2-3 เมตร แต่เมืองไทยอย่างกรุงเทพฯ ดินอ่อน ต้องฝังลงไปลึกประมาณ 20 เมตร ทั้งนี้ ขึ้นอยู่กับขนาดบ้าน โดยยังคงคุณภาพตามมาตรฐานของเซกิซุย โดยความผิดพลาดของโครงสร้างยูนิตแทบไม่มีเลย เพราะมีการตรวจสอบในแต่ละขั้นตอนของการทำงานต่อเนื่อง

ความเด่นอีกอย่างของบ้าน SCG HEIM คือ ฐานรากจะมีช่องว่าง ที่ทำให้สะดวกต่อการเข้าไปตรวจเช็ค และซ่อมบำรุง โดยไม่ต้องรื้อส่วนใดส่วนหนึ่ง

**++ เสริมนวัตกรรมเพิ่มประสิทธิภาพบ้าน**

งานก่อสร้างบ้าน SCG HEIM แยกออกเป็น 2 ส่วนชัดเจน ส่วนแรก คือ โครงสร้างบ้านที่ผลิตภายในโรงงานทั้งหมด ก่อนยกไปประกอบหน้างาน ใช้เวลาประมาณ 6-7 วัน และส่วนของการประกอบหน้างาน ใช้เวลาอีก 1-2 วัน หรือมากกว่านั้นแล้วแต่ขนาดบ้าน อีกส่วนคืองานฐานราก ที่จะดำเนินการไปพร้อม ๆ กัน เบ็ดเสร็จหากไม่นับเวลาประสานงานงานดิวงาน การเลือกแบบ งานก่อสร้างทั้งหมดเป็นบ้านหนึ่งหลัง จะใช้เวลาประมาณ 6-7 เดือน

นอกจากโครงสร้างบ้านที่ผลิตภายในโรงงาน นายคิฟูจิ ยังพูดถึงนวัตกรรมหลากหลายที่สามารถติดตั้งเพิ่มเติมได้ในบ้าน HEIM เช่น ระบบ Thermal & Sound Insulated System ติดตั้งวัสดุกันความร้อนที่หลังคาและผนังภายนอก สามารถกันเสียงและความร้อนได้ในตัว, Earth Leakage Circuit Breaker อุปกรณ์ตัดไฟ ป้องกันไฟรั่ว สามารถแยกตัดได้บางห้องหรือบางพื้นที่ หรือLeakage-Free Bathroom System ระบบกันซึมที่ถูกติดตั้งใต้พื้นห้องน้ำ ป้องกันน้ำรั่วซึม

**นายเอกพล ลิ่มสุนทรากุล ผู้อำนวยการโรงงาน, SEKISUI - SCG INDUSTRY จำกัด** กล่าวว่า ปัจจุบัน บ้าน SCG HEIM มี 5 ซีรีส์ 5 รุ่น และมีราคาเริ่มต้นอยู่ที่ 5.8-5.9 ล้านบาท ราคาขึ้นอยู่กับขนาดของบ้าน รูปแบบการออกแบบ และคุณภาพของวัสดุที่เจ้าของบ้านสามารถเลือกเองได้ โดยเจ้าของบ้านไม่ต้องกังวลกับงบการสร้างบ้านที่จะบานปลาย เพราะร้อยละ 80 ของโครงสร้างหลักทำในโรงงานด้วยหุ่นยนต์ ช่างทุกคนผ่านการฝึกอบรมเป็นอย่างดี และมีทีมตรวจสอบคุณภาพงานอย่างละเอียดในทุกขั้นตอน งานจะเสร็จสมบูรณ์ตามงบและระยะเวลาที่ตกลงกันไว้แน่นอน

*\*แกล (gal) คือ หน่วยวัดความเร่งที่เกิดจากแผ่นดินไหว*